Πρόταση οδηγίας του Συμβουλίου για την επέκταση της οδηγίας 94/45/ΕΚ του Συμβουλίου, της 22ας Σεπτεμβρίου 1994, για τη θέσπιση μιας ευρωπαϊκής επιτροπής επιχείρησης ή μιας διαδικασίας σε επιχειρήσεις και ομίλους επιχειρήσεων κοινοτικής κλίμακας με σκοπό να ενημερώνονται οι εργαζόμενοι και να ζητείται η γνώμη τους, στο Ηνωμένο Βασίλειο της Μεγάλης Βρετανίας και Βορείου Ιρλανδίας (97/C 335/09) COM(97) 457 τελικό - 97/0238(CNS)

(Υποβλήθηκε από την Επιτροπή στις 23 Σεπτεμβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι το Συμβούλιο, ενεργώντας σύμφωνα με τη συμφωνία για την κοινωνική πολιτική που είναι προσαρτημένη στο πρωτόκολλο αριθ. 14 σχετικά με την κοινωνική πολιτική το οποίο είναι προσαρτημένο στη συνθήκη για την ίδρυση της Ευρωπαϊκής Κοινότητας, και ιδίως το άρθρο 2 παράγραφος 2 της συμφωνίας αυτής, εξέδωσε στις 22 Σεπτεμβρίου 1994 την οδηγία 94/45/ΕΚ (1) για τη θέσπιση μιας ευρωπαϊκής επιτροπής επιχείρησης ή μιας διαδικασίας σε επιχειρήσεις και ομίλους επιχειρήσεων κοινοτικής κλίμακας με σκοπό να ενημερώνονται οι εργαζόμενοι και να ζητείται η γνώμη τους 7 ότι η οδηγία 94/45/ΕΚ του Συμβουλίου δεν εφαρμόζεται στο Ηνωμένο Βασίλειο της Μεγάλης Βρετανίας και Βορείου Ιρλανδίας 7

ότι το Ευρωπαϊκό Συμβούλιο του Άμστερνταμ, που πραγματοποιήθηκε στις 16 και 17 Ιουνίου 1997, επιδοκίμασε τη συμφωνία της Διακυβερνητικής Διάσκεψης σχετικά με την ενσωμάτωση της συμφωνίας για την κοινωνική πολιτική στη συνθήκη για την ίδρυση της Ευρωπαϊκής Κοινότητας και τόνισε ότι έπρεπε να βρεθεί τρόπος να δοθεί νομικά αποτέλεσμα στη βούληση του Ηνωμένου Βασιλείου της Μεγάλης Βρετανίας και Βορείου Ιρλανδίας να αποδεχθεί τις οδηγίες που έχουν ήδη εγκριθεί δυνάμει αυτής της συμφωνίας πριν από την υπογραφή της συνθήκης του Άμστερνταμ 7 ότι η παρούσα οδηγία επιδιώκει την επίτευξη αυτού του στόχου μέσω της εφαρμογής της οδηγίας 94/45/ΕΚ στο Ηνωμένο Βασίλειο της Μεγάλης Βρετανίας και Βορείου Ιρλανδίας 7

ότι το γεγονός ότι η οδηγία 94/45/ΕΚ δεν εφαρμόζεται στο Ηνωμένο Βασίλειο της Μεγάλης Βρετανίας και Βορείου Ιρλανδίας επηρεάζει άμεσα τη λειτουργία της κοινής αγοράς 7 ότι η εφαρμογή σε όλα τα κράτη μέλη θα βελτιώσει τη λειτουργία της κοινής αγοράς 7

ότι η οδηγία 94/45/ΕΚ προβλέπει κατ' ανώτατο όριο 17 μέλη της ειδικής διαπραγματευτικής ομάδας 7 ότι ο αριθμός αυτός αντιστοιχεί στα 14 κράτη μέλη που είναι συμβαλλόμενα μέρη στη συμφωνία για την κοινωνική πολιτική συν τα υπολειπόμενα τρία συμβαλλόμενα μέρη του Ευρωπαϊκού Οικονομικού Χώρου 7 ότι η έγκριση της οδηγίας αυτής θα αυξήσει το συνολικό αριθμό των κρατών που καλύπτονται από την οδηγία 94/45/ΕΚ σε 18 7 ότι είναι συνεπώς απαραίτητο να αυξηθεί το υπάρχον ανώτατο όριο σε 18 μέλη, έτσι ώστε κάθε κράτος μέλος στο οποίο η κοινοτικής κλίμακας επιχείρηση έχει μια ή περισσότερες εγκαταστάσεις ή στο οποίο ο κοινοτικής κλίμακας όμιλος επιχειρήσεων έχει την ελέγχουσα επιχείρηση ή μια ή περισσότερες ελεγχόμενες επιχειρήσεις, να μπορεί να εκπροσωπείται 7

ότι η οδηγία 94/45/ΕΚ προβλέπει ειδική μεταχείριση στις επιχειρήσεις κοινοτικής κλίμακας και τους ομίλους επιχειρήσεων στους οποίους, στις 22 Σεπτεμβριου 1996, υπάρχει ήδη συμφωνία που καλύπτει όλο το εργατικό δυναμικό τους και η οποία προβλέπει τη διακρατική ενημέρωση των εργαζομένων και τη διαβούλευση με αυτούς 7 ότι, συνεπώς, οι κοινοτικής κλίμακας επιχειρήσεις και όμιλοι επιχειρήσεων που εμπίπτουν στο πεδίο εφαρμογής της οδηγίας 94/45/ΕΚ μόνο ως απόρροια της εφαρμογής της οδηγίας στο Ηνωμένο Βασίλειο της Μεγάλης Βρετανίας και Βορείου Ιρλανδίας θα τύχουν παρόμοιας μεταχείρισης 7

ότι η έκδοση της παρούσας οδηγίας θα καταστήσει την οδηγία 94/45/ΕΚ εφαρμοστέα στο Ηνωμένο Βασίλειο της Μεγάλης Βρετανίας και Βορείου Ιρλανδίας 7

ότι στα κράτη μέλη δόθηκε περίοδος δύο ετών μετά την έκδοση της οδηγίας 94/45/ΕΚ για να θέσουν σε ισχύ τις απαραίτητες νομοθετικές, κανονιστικές και διοικητικές διατάξεις προκειμένου να συμμορφωθούν με την οδηγία αυτή 7 ότι παρόμοια περίοδος θα πρέπει να δοθεί και στο Ηνωμένο Βασίλειο της Μεγάλης Βρετανίας και Βορείου Ιρλανδίας, καθώς και στα άλλα κράτη μέλη της Ευρωπαϊκής Ένωσης, για να θεσπίσουν τις απαραίτητες διατάξεις προκειμένου να συμμορφωθούν προς την παρούσα οδηγία,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Με την επιφύλαξη του άρθρου 3, η οδηγία 94/45/ΕΚ εφαρμόζεται στο Ηνωμένο Βασίλειο της Μεγάλης Βρετανίας και Βορείου Ιρλανδίας.

Άρθρο 2

Στο άρθρο 5 παράγραφος 2 στοιχείο β) της οδηγίας 94/45/ΕΚ ο αριθμός «17» αντικαθίσταται από τον αριθμό «18».

Άρθρο 3

Οι υποχρεώσεις που απορρέουν από την οδηγία αυτή δεν ισχύουν για τις επιχειρήσεις κοινοτικής κλίμακας ή τους ομίλους επιχειρήσεων κοινοτικής κλίμακας, οι οποίοι, αποκλειστικά δυνάμει του άρθρου 1, εμπίπτουν στο πεδίο εφαρμογής της οδηγίας, με την προϋπόθεση ότι, την ημερομηνία που ορίζεται στο άρθρο 4 παράγραφος 1 για την εφαρμογή της οδηγίας αυτής ή την ημερομηνία της μεταφοράς της στο εν λόγω κράτος όταν αυτή είναι προγενέστερη της προαναφερόμενης ημερομηνίας, υφίσταται ήδη συμφωνία που καλύπτει το συνολικό εργατικό δυναμικό και προβλέπει τη διακρατική ενημέρωση των εργαζομένων και τη διαβούλευση με αυτούς.

Όταν οι συμφωνίες που αναφέρονται στο πρώτο εδάφιο εκπνεύσουν, τα συμβαλλόμενα μέρη των συμφωνιών αυτών μπορούν να αποφασίσουν από κοινού να τις ανανεώσουν. Όπου δεν συμβεί αυτό, θα ισχύουν οι διατάξεις της οδηγίας 94/45/ΕΚ όπως τροποποιούνται με την παρούσα οδηγία.

Άρθρο 4

1. Τα κράτη μέλη θεσπίζουν τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν προς την παρούσα οδηγία το αργότερο . . . (2*) ή εξασφαλίζουν, μέχρι την ημερομηνία αυτή, ότι οι κοινωνικοί εταίροι λαμβάνουν τα αναγκαία μέτρα, κατόπιν συμφωνίας, τα δε κράτη μέλη οφείλουν να προβούν σε όλες τις αναγκαίες ενέργειες ώστε να είναι ανά πάσα στιγμή σε θέση να εγγυηθούν τα αποτελέσματα που επιβάλει η παρούσα οδηγία. Τα κράτη μέλη ενημερώνουν αμέσως την Επιτροπή σχετικά.

2. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι μέθοδοι για την πραγματοποίηση της αναφοράς αυτής εκδίδονται από τα κράτη μέλη.

Άρθρο 5

Η παρούσα οδηγία απευθύνεται στα κράτη μέλη.

(1) ΕΕ L 254 της 30. 9. 1994, σ. 64.

(2*) Δύο έτη μετά την υιοθέτηση της παρούσας οδηγίας.